
Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu
J A V A S L A T

                  az alpolgármester tiszteletdíjának, költségtérítésének megállapítására

Martfű Város Önkormányzata Képviselő-testületének 

2014. október 30-i ülésére

Előkészítette: Hegedűsné Blaskó Anikó aljegyző

Véleményező: ---

Döntéshozatal: egyszerű többség  

Tárgyalás módja: nyilvános ülés

Tisztelt Képviselő-testület !
A Magyarország helyi önkormányzatairól szóló 2011. évi CLXXXIX. törvény (továbbiakban Mötv.) 2014. október 12-től hatályba lépő rendelkezései alapján a társadalmi megbízatású alpolgármesterek illetményének megállapítására új szabályok vonatkoznak.

A hivatkozott jogszabály 80. § (2) bekezdése szerint a társadalmi megbízatású alpolgármester tiszteletdíjra jogosult, amelynek összegét a képviselő-testület a társadalmi megbízatású polgármester tiszteletdíja 70-90 %-a közötti összegben állapítja meg.

A 71. § (5) bekezdés értelmében a társadalmi megbízatású polgármester havonta a polgármester illetménye 50 %-val megegyező mértékű tiszteletdíjat kaphat.
Fentiek alapján 2014. október 30-tól a társadalmi megbízatású alpolgármester tiszteletdíja a társadalmi megbízatású polgármester tiszteletdíja (224.364 Ft) 70 %-ának megfelelő összegtől, azaz 157.054 Ft-tól a 90 %-ának megfelelő összegig, azaz 201.928 Ft-ig terjedhet.
Az Mötv. 80. § (3) bekezdése alapján ezen kívül a társadalmi megbízatású alpolgármester tiszteletdíjának 15 %-ában meghatározott összegű költségtérítésre jogosult.

Eszerint a szabályozás szerint a társadalmi megbízatású alpolgármester költségtérítése a 70 %-ban meghatározott (157.054 Ft) tiszteletdíj 15 %-ának megfelelő összegtől, azaz 23.558 Ft-tól a 90 %-ban meghatározott (201.928 Ft) tiszteletdíj 15 %-ának megfelelő összegig, azaz 30.289 Ft-ig terjedhet.
Tisztelt Képviselő-testület!

Javasolom, hogy a társadalmi megbízatású alpolgármester tiszteletdíját a társadalmi megbízatású alpolgármester tiszteletdíjának 90%-ában határozza meg a Képviselő-testület.
Kérem az előterjesztés megvitatását és a következő határozati javaslat elfogadását.
Határozati javaslat:

…./2014. /X.30./ határozat
az alpolgármester tiszteletdíjának, költségtérítésének megállapítására
Martfű Város Önkormányzatának Képviselő-testülete a 2011. évi CLXXXIX. törvény 80. § alapján ………………………………, társadalmi megbízatású alpolgármester tiszteletdíját 2014. október 13. napjától havi bruttó 201.928 Ft-ban, a költségtérítését 30.289 Ft-ban állapítja meg.
Erről értesülnek:

1./ J.N. Szolnok Megyei Kormányhivatal Szolnok
2./ Valamennyi Képviselő Helyben

3./ Pénzügyi és Adóügyi Iroda, Helyben.

M a r t f ű, 2014. október 21.               
                                                   





Dr. Papp Antal                                                                                                             

polgármester
Látta : Szász Éva jegyző
